Notitia vuerpitionis quam fecit Wichardus miles de Minziaco sancto Petro et monachis Cluniensibus, in manu donni Gonterii prioris et fratrum qui cum eo fuerunt, de servis et ancillis, et de terris, quas in presenti possident et inantea adquisierint. Hanc autem vuerpitionem fecit ipse et fratres ejus qui ibidem fuerunt, Ansedeus, Arleius, ante presentiam donni Gausfredi comitis et nobilium seniorum qui cum eo fuerunt, Odolrici, Otgerii, Gerini, Ebrardi prepositi ejus in civitate Matisconis.